ભારતરત્ન અટલબિહારી વાજપેયીએ ફાની દુનિયાને અલવિદા કહી છે અને એ સાથે જ રાજકીય ઈતિહાસના એક ભાતીગળ અધ્યાય પર પૂર્ણવિરામ મુકાયો છે. વાજપેયીની વિદાયથી માત્ર એમની પાર્ટીના લોકો જ નહી પરંતુ વિપક્ષ પણ ઉદાસ અને શોકગ્રસ્ત છે. અટલબિહારી વાજપેયીનો જન્મ 1924ના ક્રિસમસના દિવસે થયો હતો. એમનું મૃત્યુ 72મા સ્વતંત્રતા દિવસના પછીના દિવસે એટલે કે 16મી આેગષ્ટે થયું હતું. એમની કારકીદિર્ આજના નેતાઆે અને આજની જનરેશન માટે એક પાઠયપુસ્તક સમાન છે. મૂલ્યનિષ્ઠ અને ઉચ્ચ માનવીય મૂલ્યોના સંવર્ધક, તર્કપૂર્ણ, અભ્યાસપૂર્ણ અને વિશ્વાસપૂર્ણ દલીલોના જનક, રાજનીતિમાં ઉચ્ચ વિચારો અને સિધ્ધાંતો તથા સંસ્કારીતાના ઉપાસક એવા અટલબિહારી વાજપેયીના જવાથી ખરેખર દેશમાં એક સંસ્કારી રાજનીતિ કરનાર વિરલ વ્યિક્તની ખોટ પડી છે.